turjo4nis/wikipedia-bn-dump-20250701 huggingface dataset:
আধুনিক ভাষা ইনস্টিটিউট, চট্টগ্রাম বিশ্ববিদ্যালয়

আধুনিক ভাষা ইনস্টিটিউট চট্টগ্রাম বিশ্ববিদ্যালয়ের কলা ও মানববিদ্যা অনুষদের অন্তর্ভুক্ত একটি অন্যতম ইনস্টিটিউট। বর্তমানে এখানে ২১ জন শিক্ষক রয়েছেন। সর্বমোট ৪৫টি আসন রয়েছে অনার্স কোর্সে এবং ভাষা কোর্সে সাত শতাধিক আসন আছে।

ইতিহাস 

২০০৮ সালে, বিভিন্ন ভাষা শিক্ষাদানের উদ্দেশ্যে এটি চালু করা হয়।কলা ও মানববিদ্যা অনুষদের ড. আবদুল করিম ভবনে এই বিভাগের সকল কার্যক্রম পরিচালিত হয়।

কোর্সসমূহ 
এখানে মোট সাতটি ভাষায় সার্টিফিকেট কোর্স ও ডিপ্লোমা ডিগ্রী প্রদান করা হয়।

ক) বাংলা (শুধুমাত্র বিদেশীদের জন্য), খ) ইংরেজি, গ) ফরাসি, ঘ) জার্মান, ঙ) জাপানি, চ) চীনা, ছ) আরবি ও জ) ফার্সি ভাষার উপর এক বছর মেয়াদী সার্টিফিকেট কোর্স ও এক বছর মেয়াদী ডিপ্লোমা ডিগ্রী প্রদান করা হয়।

ভাষা ও ভাষা বিজ্ঞান 

২০১২-১৩ সেশন থেকে এই ইনস্টিটিউটের অধীনে ভাষাবিজ্ঞান বিষয়ে অনার্স প্রোগ্রাম চালু করা হয়। এখানে ধ্বনিতত্ত্ব, রুপতত্ত্ব, অর্থতত্ত্ব, ব্যক্যতত্ত্ব ও ভাষার প্রায়োগিক কোর্স সমাজ ভাষাবিজ্ঞান, কম্পিউটর ভাষা বিজ্ঞান, চিকিৎসা ভাষাবিজ্ঞান, ভাষাবৈকল্য, সংকেত ভাষা, মৌলিক বাংলা ও ইংরেজি বিষয় গুলো পড়ানো হয়। যে কোন এক বর্ষে তৃতীয় ভাষা হিসেবে বিদেশী যে কোন একটি ভাষাও পড়ানো হয়।

ইংরেজি ভাষা শিক্ষাদান 

ইংরেজি ভাষা শিক্ষাদান বিষয়ে অতিরিক্ত মাস্টার্স প্রোগ্রাম চালু করা আছে।

তথ্যসূত্র 

চট্টগ্রাম বিশ্ববিদ্যালয়ের ইনস্টিটিউটসমূহ
রোয়াংছড়ি সদর ইউনিয়ন

রোয়াংছড়ি সদর বাংলাদেশের বান্দরবান জেলার অন্তর্গত রোয়াংছড়ি উপজেলার একটি ইউনিয়ন।

আয়তন 
রোয়াংছড়ি সদর ইউনিয়নের আয়তন ৩১,৩৬০ একর (১২১.৯১ বর্গ কিলোমিটার)।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ৮,৬৮৫জন। এর মধ্যে ৫,৮৫৯জন বৌদ্ধ, ২,৩০৫জন খ্রিস্টান, ৪২৬জন মুসলিম, ৯৪জন হিন্দু ও ১জন অন্যান্য ধর্মের অনুসারী।

অবস্থান ও সীমানা 
রোয়াংছড়ি উপজেলার দক্ষিণাংশে রোয়াংছড়ি সদর ইউনিয়নের অবস্থান। রোয়াংছড়ি উপজেলা সদর এ ইউনিয়নে অবস্থিত। এ ইউনিয়নের উত্তরে আলেক্ষ্যং ইউনিয়ন ও বান্দরবান সদর উপজেলার বান্দরবান সদর ইউনিয়ন, পশ্চিমে তারাছা ইউনিয়ন, দক্ষিণে রুমা উপজেলার পাইন্দু ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন অবস্থিত।

প্রশাসনিক কাঠামো 
রোয়াংছড়ি সদর ইউনিয়ন রোয়াংছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রোয়াংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
 রোয়াংছড়ি
 বেংছড়ি
 পাগলাছড়া
 কাইন্তারমুখ
 তুলাছড়ি
 পাইংক্ষ্যং
 বড়শিলা

শিক্ষা ব্যবস্থা 
২০১১ সালের আদমশুমারি অনুযায়ী রোয়াংছড়ি সদর ইউনিয়নের সাক্ষরতার হার ৪০.৭%। এ ইউনিয়নে ১টি মাধ্যমিক বিদ্যালয় ও ২৬টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 রোয়াংছড়ি সরকারি উচ্চ বিদ্যালয়

প্রাথমিক বিদ্যালয়
 অংজাইপাড়া সরকারি প্রাথমিক বিদ্যালয়
 আংগ্যপাড়া সরকারি প্রাথমিক বিদ্যালয়
 এস কে সুয়ানলপাড়া সরকারি প্রাথমিক বিদ্যালয়
 কাইন্তারমুখ সরকারি প্রাথমিক বিদ্যালয়
 ক্যপ্লাংপাড়া মানিক সরকারি প্রাথমিক বিদ্যালয়
 খাব্রেপাড়া সরকারি প্রাথমিক বিদ্যালয়
 খামতাংপাড়া সরকারি প্রাথমিক বিদ্যালয়
 ঘেরাউ ভিতরপাড়া সরকারি প্রাথমিক বিদ্যালয়
 চিঞামুখপাড়া সরকারি প্রাথমিক বিদ্যালয়
 তালুকদারপাড়া সরকারি প্রাথমিক বিদ্যালয়
 তুলাছড়িপাড়া সরকারি প্রাথমিক বিদ্যালয়
 তুলাছড়ি সরকারি প্রাথমিক বিদ্যালয়
 থোয়াইঅংগাপাড়া সরকারি প্রাথমিক বিদ্যালয়
 দুর্নিবারপাড়া সরকারি প্রাথমিক বিদ্যালয়
 পাইংক্ষ্যং সরকারি প্রাথমিক বিদ্যালয়
 পাগলাছড়া সরকারি প্রাথমিক বিদ্যালয়
 পুণর্বাসনপাড়া সরকারি প্রাথমিক বিদ্যালয়
 বড়শিলা হেডম্যানপাড়া সরকারি প্রাথমিক বিদ্যালয়
 বেংছড়ি মুনথারপাড়া সরকারি প্রাথমিক বিদ্যালয়
 বেংছড়ি সরকারি প্রাথমিক বিদ্যালয়
 মংবাইপাড়া সরকারি প্রাথমিক বিদ্যালয়
 মাসমুইপাড়া সরকারি প্রাথমিক বিদ্যালয়
 রামথারপাড়া সরকারি প্রাথমিক বিদ্যালয়
 রোয়াংছড়ি আদর্শ সরকারি প্রাথমিক বিদ্যালয়
 রৌনিনপাড়া সরকারি প্রাথমিক বিদ্যালয়
 লুংলেইপাড়া সরকারি প্রাথমিক বিদ্যালয়

যোগাযোগ ব্যবস্থা 
রোয়াংছড়ি সদর ইউনিয়নে যোগাযোগের প্রধান সড়ক হল বান্দরবান-রোয়াংছড়ি সড়ক। প্রধান যোগাযোগ মাধ্যম চাঁদের গাড়ি।

খাল ও নদী 
রোয়াংছড়ি সদর ইউনিয়নের দক্ষিণ-পশ্চিমাংশ দিয়ে প্রবাহিত হচ্ছে সাঙ্গু নদী। এছাড়া রয়েছে রাখাক্ষ্যং খাল।

হাট-বাজার 
রোয়াংছড়ি সদর ইউনিয়নের প্রধান হাট-বাজার হল রোয়াংছড়ি বাজার।

দর্শনীয় স্থান 
 রোয়াংছড়ি বৌদ্ধ বিহার

জনপ্রতিনিধি 
 বর্তমান চেয়ারম্যান: মেহ্লাঅং মারমা

আরও দেখুন 
 রোয়াংছড়ি উপজেলা
 রোয়াংছড়ি থানা
 বান্দরবান জেলা

তথ্যসূত্র

বহিঃসংযোগ 

রোয়াংছড়ি উপজেলার ইউনিয়ন
আপাতবাস্তব টেলিভিশন অনুষ্ঠান

আপাতবাস্তব টেলিভিশন অনুষ্ঠান () বলতে এমন এক ধরনের টেলিভিশন অনুষ্ঠানকে বোঝায় যাতে আগে থেকে লিখিত চিত্রনাট্যনির্ভর নয়, বরং আপাতদৃষ্টিতে বাস্তব জীবন থেকে নেওয়া ঘটনাপঞ্জিকে উপজীব্য করে তৈরি করা হয়। এসব অনুষ্ঠানে এমন সব ব্যক্তিকে দেখানোহয়, যারা আপাতদৃষ্টিতে কোন পেশাদার বা পরিচিত মুখের কোনও অভিনেতা নন। প্রামাণ্যচিত্র অনুষ্ঠানের সাথে এই আপাতবাস্তব টিভি অনুষ্ঠানগুলির পার্থক্য আছে কেন না এগুলিতে দর্শককে তথ্যদানের পরিবর্তে আবেগিক নাটকীয়তা, ব্যক্তিতে ব্যক্তিতে সংঘাত, অনুশোচনা, গোপন কথা, ইত্যাদি বিনোদনমূলক ব্যাপারগুলির ওপর জোর দেওয়া হয়। অনেক সময় এই অনুষ্ঠানগুলিতে ছোট ছোট খণ্ডাংশে অংশগ্রহণকারী ব্যক্তিদের নিজেদের মনের কথা বলতে বা অভিমত দিতে দেখা যায়, আবার কোনও কোনও অনুষ্ঠানে প্রতি পর্বে একজন অংশগ্রহণকারীকে বহিস্কার করা হয়।

আপাতবাস্তব অনুষ্ঠান অনেক আগে থেকেই বিচ্ছিন্নভাবে টেলিভিশনে প্রচারিত হলেও মূলত ১৯৯০-এর দশকের শেষভাগে এবং ২০০০-এর দশকের শুরুর দিকে এগুলি অত্যন্ত জনপ্রিয় হয়ে ওঠে।

ইতিহাস 
অলিখিত পরিস্থিতিতে সাধারণ মানুষকে চিত্রিত করা টেলিভিশন পদ্ধতিগুলি প্রায় টেলিভিশন মাধ্যমের মতোই পুরানো। প্রযোজক-আয়োজক অ্যালেন ফান্টের ক্যান্ডিড ক্যামেরায়, যেভাবে সন্দেহভাজন ব্যক্তিদের মজার, অস্বাভাবিক পরিস্থিতির মুখোমুখি করা হয়েছিল এবং লুকানো ক্যামেরা দিয়ে চিত্রিত করা হয়েছিল এবং যা প্রথম ১৯৪৮ সালে প্রচারিত হয়েছিল। একবিংশ শতাব্দীতে, ধারাবাহিকটিকে প্রায়শই আপাতবাস্তব টেলিভিশন অনুষ্ঠানের একটি আদিরূপ হিসাবে বিবেচনা করা হয়।

তথ্যসূত্র 

টেলিভিশন অনুষ্ঠান
টেলিভিশন অনুষ্ঠানের প্রকার
আপাতবাস্তব টেলিভিশন
গাটাপার্চা

গাটাপার্চা () হল প্যালাকুইয়াম গণের একপ্রজাতীর গাছ হতে প্রাপ্ত তরুক্ষির। যা সাধারণত প্যালাকুইয়াম গাটা প্রজাতীর গাছ হতে পাওয়া য়ায়।
গাটাপার্চা শব্দটির উৎপত্তি মালয় ভাষায় গেটাহ-পার্চা থেকে, যার অর্থ পার্চা গাছ হতে প্রাপ্ত আঠা।

ইতিহাস 
১৮৪৩ সালে সর্বপ্রথম প্রাকৃতিক থার্মোপ্লাস্টিক পদার্থ হিসেবে এটি বৈজ্ঞানিক স্বীকৃতি পায়। ১৮৫১ সালে ১৫০০০০ কেজি গাটা পার্চা ব্রিটেনে রপ্তানী করা হয়। ১৯ শতকের শেষের দিকে গৃহস্থালী এবং শিল্পকারখানায় এর ব্যবহার বেড়ে যায়। বিশেষত জলমগ্ন তারবার্তা  পাঠানোর জন্য ব্যবহৃত তারের অন্তরক হিসেবে ব্যবহার করার ফলে তারের ক্ষতি হওয়া থেকে রক্ষা পাওয়া গিয়েছিল। উন্নত বিশ্বে গাটাপার্চা ব্যবহার শুরুর আগে স্থানীয় মালয়েশীয়রা এটাকে ছুরির হাতল, ছড়ি ও অন্যান্য কাজে ব্যবহার করত। প্রথম ইউরোপিয়ান হিসেবে এটি আবিষ্কার করেন জন ট্রেডিসেন্ট  ১৬৫৬ সালে দূরপ্রাচ্য থেকে। তিনি এটার নাম দিয়েচিলেন 'মাজের উড'। ড. মন্টেগামারি নামক একজন ভারতীয় চিকিৎসা কর্মকর্তা এর ব্যবহারিক  ব্যবহার শুরু করেন। ঔষধ হিসেবে ব্যবহার করার বিষয়ে প্রথম ধারনাপত্র দেয়ার কারণে তাকে রয়েল সোসাইটি অব আর্টস, লন্ডন স্বর্নপদক দেয়, ১৮৪৩ সালে।

বর্গীকরণ 
প্যালাকুইয়াম গাটা গাছ ৫-৩০ মিটার পর্য়ন্ত লম্বা এবং কান্ডের বেড় প্রায় ১ মিটার পর্য়ন্ত হতে পারে। এর পাতা চিরহরিৎ প্রকৃতির, সর্পিলাকারে সজ্জিত, পাতার উপরের অংশ সবুজ কিন্তু নিচের অংশ হলুদাভ, যা ৮-২৫ সে,মি, পর্যন্ত লম্বা হয়। এর ফুল কাণ্ডের পাশে ছোট ছোট গুচ্ছাকারে হয়, প্রতিটি ফুল একটি করে সাদা দল নিয়ে গঠিত যা আবার ৪-৮ টি( সাধারণত ৬ টি) খণ্ডে বিভক্ত।
এর ফল ৩-৭ সে.মি. পর্যন্ত হয় যা সাধারণত রসালো হয় এবং প্রত্যেক ফলে ৪ টি করে বীজ থাকে। কিছু কিছু প্রজাতীর ফল ভক্ষনযোগ্য।

অস্ট্রেলিয়াতে গাটাপার্চা সাধারণত গন্ধযুক্ত মজবুত কাঠ উৎপাদনকারী গাছ হিসেবে পরিচিত।

রসায়ন 
রাসায়নিক ভাবে গাটাপার্চা একটা পলিতারপিন, পলি আইসোপ্রিন সত্যিকার অর্থে ট্রান্স ১,৪ পলি আইসোপ্রিন।  অপরদিকে সিস পলিমার হল প্রকৃতিক রাবার যা আসলে আকারবিহীন কিন্তু গাটাপার্চা স্ফটিক গঠন করে বলে এটি  কঠিন পদার্থ।

আরও দেখুন
প্রাকৃতিক রাবার
স্ফটিক

তথ্যসূত্র

বহিঃসংযোগ 
 Germplasm Resources Information Network: Palaquium
 Gutta-percha on the Transatlantic cable site
 The Gutta Percha Company on the History of the Atlantic Cable site
 

প্যালাকুইয়াম
রাবার
দন্তচিকিৎসা
দামোদর মুখোপাধ্যায়

দামোদর মুখোপাধ্যায় (জন্ম: ফেব্রুয়ারি ১৮৫৩ - মৃত্যু: ১৯০৭) একজন বাঙালি ঔপন্যাসিক, অনুবাদক ও সম্পাদক।

প্রথম জীবন
দামোদর মুখোপাধ্যায়ের জন্ম হয় ১২৫৯ বঙ্গাব্দের ফাল্গুন মাসে নদিয়া জেলার কৃষ্ণনগরে তার মামাবাড়িতে। প্রসিদ্ধ বাংলা ব্যাকরণ রচয়িতা লোহারাম শিরোরত্ন তার মামা ছিলেন। তার পৈতৃক নিবাস শান্তিপুর। মামাবাড়িতেই তিনি প্রধানত প্রতিপালিত হন। কৃষ্ণনগর ও বহরমপুরে তার শিক্ষালাভ হয়। তিনি ইংরেজি, বাংলা ও সংস্কৃত এই তিন ভাষাতে দক্ষ ছিলেন।

সাহিত্যকীর্তি
তিনি অনেকগুলি গ্রন্থ রচনা করেছিলেন। যার মধ্যে 'মৃন্ময়ী' ও 'নবাব নন্দিনী' উপন্যাসদুটি যথাক্রমে বঙ্কিমচন্দ্র চট্টোপাধ্যায়ের কপালকুণ্ডলা ও দুর্গেশনন্দিনীর উপসংহার। তিনি কিছু ইংরেজি উপন্যাস বাংলাতে অনুবাদ করে প্রকাশ করেছিলেন। এছাড়া তিনি নয়টি টীকা ও ভাষ্যসহ শ্রীমদ্ভগবত গীতার একটি বড় সংস্করণ প্রকাশ করেছিলেন। এই বইটি প্রায় সাড়ে তিন হাজার পাতার ছিল। 'জ্ঞানাঙ্কুর' ও 'প্রবাহ' নামক দুটি পত্রিকা তিনি কিছুদিন সম্পাদনা করেছিলেন।

গ্রন্থ তালিকা

সমালোচনা
অধ্যাপক অসিতকুমার বন্দ্যোপাধ্যায়ের মতে দামোদর মুখোপাধ্যায়ের শিল্পবোধ ও পরিমাণবোধের বিশেষ অভাব ছিল। না হলে তিনি কপালকুণ্ডলা ও দুর্গেশনন্দিনীর উপসংহার লিখতে প্রবৃত্ত হবেন কেন? তার অধিকাংশ উপন্যাস বিশেষত্ববর্জিত। সেগুলি বয়স্ক বালকভুলানো উপকথায় পর্যবসিত হয়েছে।

১৩১৪ বঙ্গাব্দের শ্রাবণ মাসে তার মৃত্যু হয়।

তথ্যসূত্র

বহিঃসংযোগ 

১৮৫৩-এ জন্ম
১৯০৭-এ মৃত্যু
বাঙালি ঔপন্যাসিক
১৯শ শতাব্দীর বাঙালি ঔপন্যাসিক
বাঙালি অনুবাদক
বাঙালি সম্পাদক
বাঙালি লেখক
আফ্রিকান ন্যাশনাল পার্টি

আফ্রিকান ন্যাশনাল পার্টি (, পিএনএ) চাদের একটি রাজনৈতিক দল ছিল। ১৯৬০ সালের ৩০শে জানুয়ারি চাদের উত্তরাঞ্চলের চারটি মুসলিম-শাসনাধীন রাজনৈতিক দল; আফ্রিকান সমাজতান্ত্রিক আন্দোলন, চাদের সামাজিক কর্ম, চাদের স্বাধীন গণতান্ত্রিক ইউনিয়ন এবং গ্রামীণ ও স্বাধীন চাদের দলকে একত্রীকরণের মাধ্যমে পিএনএ গঠন করা হয়। প্রথমদিকে, পিএনএ জাতীয় পরিষদে ২৫টি আসন লাভ করে, কিন্তু দলটি হেরে গিয়ে চাদিয়ান প্রগ্রেসিভ পার্টিতে পরিণত হয়, প্রথমে সাংসদদের সংখ্যা ১৭জন হয় এবং পরে দশ জনে গিয়ে পৌঁছায়। ১৯৬১ সালের এপ্রিল মাসে, পিএনএ, চাদিয়ান প্রগ্রেসিভ পার্টির সাথে আবেতে একটি ইউনিটি কংগ্রেসে একত্রিত হয়ে "ইউনিয়ন ফর দ্য প্রগ্রেসিভ অফ চাদ (ইউপিটি)" দলটি গঠন করে।

পিএনএ, নির্বাচনের জন্য তাদের নিজস্ব প্রার্থী তালিকা দেয়ায় এই জোট সংক্ষিপ্ত সময়ের জন্য স্থায়ী ছিল। ১৯৬১ সালে পিএনএ'র নেতাদের গ্রেপ্তার করা হয় এবং জানুয়ারি ১৯৬২ সালে দলটিকে নিষিদ্ধ ঘোষণা করা হয়। ১৯৬৩ সালে পিএনএর নেতা জিব্রিন খেরাল্লা ঘোষণা দিয়েছিলেন যে, পিএনএ নিজেই একীভূত হবেনা।

তথ্যসূত্র 

১৯৬০-এ প্রতিষ্ঠিত রাজনৈতিক দল
১৯৬০-এ চাদে প্রতিষ্ঠিত
আবদুল লতিফ আব্বাস

আবদুল লতিফ আব্বাস (জন্ম ১৮ এপ্রিল ১৯৫৩) একজন কুয়েতী স্প্রিন্টার। ১৯৭৬ গ্রীষ্মকালীন অলিম্পিকে পুরুষের ৪ × ১০০ মিটার রিলে প্রতিযোগিতায় তিনি অংশগ্রহণ করেন।

তথ্যসূত্র 

১৯৫৩-এ জন্ম
জীবিত ব্যক্তি
কুয়েতি ক্রীড়াবিদ
২১শ শতাব্দীর কুয়েতি ব্যক্তি
২০শ শতাব্দীর কুয়েতি ব্যক্তি
১৯৭৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
১৯৮০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
কুয়েতি পুরুষ স্প্রিন্টার
কুয়েতের অলিম্পিক মল্লক্রীড়াবিদ
এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
১৯৭৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
১৯৭৪ এশিয়ান গেমসের পদক বিজয়ী
বাংলাদেশী ইংরেজি

বাংলাদেশী ইংরেজি () হলো বাংলাদেশে তৈরি হওয়া ইংরেজির একটি উপভাষা।

ধরন ও বৈশিষ্ট্য 
বাংলাদেশী ইংরেজির মূল বৈশিষ্ট্য হলো এর নিজস্ব ধ্বনিতত্ত্ব। ব্রিটিশ কিংবা মার্কিন ইংরেজি থেকে এর যথেষ্ট পার্থক্য রয়েছে। ব্রিটিশ বা মার্কিন ইংরেজির দন্তমূলীয় ধ্বনিগুলি বাংলাদেশী ইংরেজিতে মূর্ধন্য ধ্বনিতে পরিবর্তিত হয়েছে। এছাড়াও অন্যান্য উচ্চারণগত পার্থক্য লক্ষণীয়। তাছাড়া বাংলাদেশী ইংরেজিতে কিছু আলাদা শব্দভাণ্ডার এবং আলাদা রীতি রয়েছে।

ব্যবহার
বাংলাদেশে প্রায় দেড় কোটি মানুষ দ্বিতীয় ভাষা হিসেবে ইংরেজি ভাষা জানে। বাংলাদেশে ইংরেজি সংবাদ পত্র, ইংরেজি মাধ্যমে পড়াশোনার ব্যবস্থা আছে। এছাড়াও বিভিন্ন ব্যবসা বাণিজ্যের ক্ষেত্রে ইংরেজির ব্যাপক ব্যবহার লক্ষ্য করা যায়।

আদালতি ভাষা
বাংলাদেশের সর্বোচ্চ আদালত এবং উচ্চ আদালতে সাধারণত ইংরেজিতে রায় প্রদান করা হয়। এছাড়াও অন্যান্য বিচারিক কাজে ইংরেজির ব্যাপক ব্যবহার হয়। বাংলাদেশের বর্তমান সকল আইন বাংলা লিখিত হয় ও পরে ইংরেজিতে সেগুলির অনুবাদ প্রকাশ করা হয়।

ইতিহাস
বাংলাদেশে ইংরেজির ব্যবহার শুরু হয় ব্রিটিশ শাসনামলে। সে সময়ের অভিজাত পরিবারেরা ইংরেজদের দ্বারা ব্যাপকভাবে প্রভাবিত হয়। সৈয়দ আহমদ খান বাঙালি মুসলিমদের ইংরেজি শিক্ষার অগ্রদূত ছিলেন। স্বাধীন বাংলাদেশের প্রথম সংবিধান ইংরেজি এবং বাংলা উভয় ভাষাতেই লেখা হয়। তখন থেকে বাংলাদেশে উচ্চ শিক্ষাও ইংরেজিতে দেয়া হতো।

১৯৮৭ সালে তৎকালীন রাষ্ট্রপতি এরশাদ বাংলা ভাষা প্রচলন আইন, ১৯৮৭ জারি করে সর্বস্তরে বাংলা চালুর আইন করেন। ফলে অনেকাংশেই ইংরেজির জায়গায় বাংলা ব্যবহার হতে শুরু করে। যদিও আইনটি এখনো পুরোপুরি কার্যকর হয়নি। ২০১২ সালে উচ্চ আদালতের এক আদেশ মতে বাংলিশকে (বাংলা এবং ইংরেজির এক অপ্রাসঙ্গিক মিশ্রণ) টিভি, রেডিও সহ সকল গণমাধ্যমে প্রচারে নিষেধাজ্ঞা জারি করা হয়।

তথ্যসূত্র

বাংলাদেশের ভাষা
ইংরেজি উপভাষা
আবুজর গিফারী কলেজ

আবুজর গিফারী কলেজে, ঢাকা জেলার মালিবাগের শাহজাহানপুর থানাধীন একটি ঐতিহ্যবাহী শিক্ষাপ্রতিষ্ঠান।  কলেজটি ঢাকা শহরের কেন্দ্রস্থল ও সিটি কর্পোরেশন এলাকায় অবস্থিত।

ইতিহাস 
কলেজের নামকরণ হয়েছে মহানবী হযরত মুহাম্মদ (সা:) এর সাহাবী হযরত আবুজর গিফারী (রা:) এর নামে। তিনি ছিলেন সত্যের সৈনিক। কলেজের প্রতিষ্ঠাতা জাতীয় অধ্যাপক দেওয়ান মোহাম্মদ আজরফ।

১৯৬৭ সালে  আবুজর গিফারী কলেজ মগবাজারের একটি ভাড়াবাড়ীতে যাত্রা শুরু করে। পরবর্তীতে ১৯৬৮ সালে বর্তমান মারুফ মার্কেটের উত্তর পাশে ৭২, মালিবাগে কলেজটি স্থানান্তরিত হয়। স্বাধীনতার পর ১৯৭৩ সালে বঙ্গবন্ধু সরকারের নিকট জমি চায় প্রতিষ্ঠানটি। অবশেষে ১৯৮৬ সাল থেকে কলেজটি সরকারী বরাদ্দকৃত ২ একর জমিতে অবস্থান করছে।

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট

ঢাকা জেলার মহাবিদ্যালয়
১৯৬৭-এ প্রতিষ্ঠিত শিক্ষাপ্রতিষ্ঠান
১৯৬৭-এ পূর্ব পাকিস্তানে প্রতিষ্ঠিত
নিয়ম ৯০

সেলুলার অটোমাটার গাণিতিক গবেষণায়, নিয়ম ৯০ একটি প্রাথমিক সেলুলার অটোমেশন যা এক্সচেঞ্জ বা ফাংশন ভিত্তিক। এটি কোষগুলির একটি এক-মাত্রিক অ্যারে দ্বারা গঠিত, যার প্রতিটি ০ অথবা ১ মান ধারণ করতে পারে। প্রতিটি সময় ধাপে সমস্ত মূল্য একযোগে একচেটিয়া বা তাদের প্রতিবেশী মান দ্বারা প্রতিস্থাপিত হয়।  এটিকে "সরল অ-তুচ্ছ সেলুলার অটোম্যানন" বলেন, এবং এটি স্টিফেন ওয়ালফ্রামের(২০০২) এ নিউ কাইন্ড অফ সায়েন্স বইয়ে বিস্তৃতভাবে বর্ণনা করা হয়েছে।

বর্ণনা

সূত্র

নামকরণ

বৈশিষ্ট্যসমূহ

ঝুলন্ত গাছ এবং ত্রিভুজীয় ব্যখ্যা

সিয়পিনস্কি ত্রিভুজ

প্রতিলিপি

এডেন এর অগ্রগামী এবং উদ্যান

অন্যান্য পদ্ধতিতে রুপায়ন 

অনেক সেলুলার অটোম্যাটা এবং অন্যান্য কম্পিউটেশনাল সিস্টেমে নিয়ম ৯০ এর মতো আচরণে সক্ষম। উদাহরণস্বরূপ, নিয়ম ৯০ এর একটি আকৃতি বিভিন্ন মৌলিক সেলুলার অটোমেশন দ্বারা নিয়ম ২২-এর আকৃতিতে অনুবাদ করা যেতে পারে। অনুবাদটিতে প্রতিটি নিয়ম ৯০ এর ঘর, ধারাবাহিক ভাবে তিনটি নিয়ম ২২ ঘর দ্বারা পরিবর্তিত হয়।যদি নিয়ম ৯০ এর ঘরটি শূন্য হয়, তবে এই সবগুলি ঘরই শূন্য হবে।  একটি অশূন্য নিয়ম ৯০ এর ঘর দুটি শূন্যের মাধ্যমে অনুবাদ করা হয়। এই রূপান্তর সঙ্গে, নিয়ম ২২ অটোমেটনের প্রতিটি ছয় ধাপ নিয়ম ৯০ স্বতন্ত্র একটি একক পদক্ষেপকে অনুকরণ করে। নিয়ম ৯০ অনুরূপ সরাসরি সিমুলেশনে প্রাথমিক সেলুলার অটোমাটা নিয়ম ৪৫ এবং নিয়ম ১২৬ এর জন্য নির্দিষ্ট স্ট্রিং পুনর্লিখন সিস্টেম এবং ট্যাগ সিস্টেমের জন্য, এবং ওয়ারওয়ার্ল্ড সহ কিছু দ্বি-মাত্রিক সেলুলার অটোম্যাটার মধ্যে সম্ভব। নিয়ম ৯০ একই ভাবে নিজেকে অনুকরণ করতে পারে। যদি একটি নিয়ম ৯০এর কনফিগারেশনের প্রতিটি ঘরকে পরপর  একটি জোড়া দ্বারা প্রতিস্থাপিত করা হয়, তবে প্রথমটি মূল ঘর এর মান এবং দ্বিতীয়টি শূন্য ধারণ করে, তারপর এই দ্বিগুণ কনফিগারেশন একই পদ্ধতিতে মূল কনফিগারেশনের হিসাবে অর্ধেক গতিপ্রাপ্ত হয়।

আরও দেখুন 
নিয়ম ৩০
নিয়ম ১১০
নিয়ম ১৮৪

তথ্যসূত্র

বহিঃসংযোগ 

Rule 90 in Wolfram's atlas of cellular automata

সেলুলার অটোমেটন বিধিমালা
উলফ্রাম কোড
পুরাণবিদ্যা

পুরাণবিদ্যা বলতে মানুষের কিছু গোষ্ঠীর পৌরাণিক কাহিনীসমূহের অধ্যয়নকে বোঝায়। পৌরাণিক গল্পগাঁথা বিশ্বের সব সংস্কৃতির মধ্যেই দেখা যায়। এসব পৌরাণিক উপকথা প্রচলনের পেছনে বিভিন্ন ধরনের উৎসের কথা বলা হয়। যেমনঃ প্রকৃতিকে জীবন্তকরণ অথবা প্রাকৃতিক ঘটনাবলিকে জীবন্ত সত্তার মত করে রূপায়িতকরণ, কখনো সত্য কোন ঐতিহাসিক ঘটনার ব্যাখ্যাদান, কখনো বা সমাজে প্রচলিত কিছু আচার-প্রথা কীভাবে গড়ে উঠলো তার বিশ্লেষণ করতে গিয়ে এসব উপকথার উদ্ভব।

পৌরাণিক গল্পের চর্চা প্রাচীন কাল থেকেই শুরু হয়েছে। তবে, সাম্প্রতিক গবেষণাগুলোতে যে চিত্র উঠে এসেছে তাতে পৌরাণিক উপকথাগুলোকে অলীক-ভ্রান্ত ঐতিহাসিক ঘটনাবলির বিবরণ মনে না হয়ে বরং এগুলোকে মনস্তাত্ত্বিক, সাংস্কৃতিক কিংবা সামাজিক সত্যের বহিঃপ্রকাশ বলেই মনে হয়।

শব্দের উৎপত্তি
পৌরাণিক পূর্বে পুরাণ নামে পরিচিত ছিল। পঞ্চাদশ শতকে পৌরাণিক শব্দের ব্যবহার শুরু হয়।

তথ্যসূত্র

পুরাণ
নাগরিক টিভি

নাগরিক টিভি বাংলাদেশের একটি টেলিভিশন চ্যানেল। ১ মার্চ ২০১৮ তারিখে আনুষ্ঠানিক যাত্রা শুরু করে টেলিভিশন চ্যানেলটি।

ইতিহাস
মেয়র, ব্যবসায়ী ও টেলিভিশন ব্যক্তিত্ব আনিসুল হকের নেতৃত্বে প্রায় চার বছর আগে কার্যক্রম শুরু করে নাগরিক টিভি। ২০১৫ সালে লাইসেন্স পায় চ্যানেলটি। আনিসুল হকের সহধর্মিণী, মোহাম্মদী গ্রুপের ব্যবস্থাপনা পরিচালক রুবানা হকও শুরু থেকেই প্রতিষ্ঠানটির পরিকল্পনা নিয়ে কাজ করেন।  তাঁদের নেতৃত্বে বাণিজ্যিক সম্প্রচারের যাবতীয় কার্যক্রম চূড়ান্ত করে নাগরিক টিভি। ৬ ফেব্রুয়ারি ২০১৮ সালে রাত ১২টা থেকে পরীক্ষামূলক সম্প্রচার শুরু করে নাগরিক টিভি। পরে, ১ মার্চ ২০১৮ তারিখ থেকে আনুষ্ঠানিক যাত্রা শুরু করে নাগরিক টিভি। বঙ্গবন্ধু আন্তর্জাতিক সম্মেলন কেন্দ্রে চ্যানেলটির উদ্বোধনী অনুষ্ঠান হয়।

অনুষ্ঠানমালা 
নাগরিক টিভির অনুষ্ঠানের মধ্যে রয়েছে নাটক, সঙ্গীত, স্বাস্থ্য, কার্টুন এবং আরও অনেক কিছু। এই চ্যানেলের উদ্বোধনকালীন সময়ে এতে চারটি নাটকের প্রিমিয়ার হয়।

অনুষ্ঠানের তালিকা

নাটক 
 আকাশ মেঘে ঢাকা
 আমি তুমি সে
 বাঙ্গী টেলিভিশন
 সহস্র এক রজনী
 ক্যান্ডি ক্রাশ
 চান্দের হাট
 কর্পোরেট ভালোবাসা
 এক পা দু পা
 গুগল ভিলেজ
 জোসনাময়ী
 লিপস্টিক
 সিয়াসাত ( সম্রাট জাহাঙ্গীর নামে স্থানীয়করণ)
 মারিয়া
 শ্বশুর আলোয় মধুর আলোয়

অ্যানিমেশন 
 ব্যাটম্যান: অ্যানিমেটেড সিরিজ
 চাচা বাহিনীর আজব কাহিনী
 সুপারম্যান: অ্যানিমেটেড সিরিজ

রান্না 
 মারিয়ার রান্নাঘর
 রান্নার এক্সপার্ট

স্বাস্থ্য 
 দেহঘড়ি
 সুস্থ দেশ সুস্থ মন

তথ্যবিনোদন 
 বিজকাশন
 বলা না বলা
 এফআইআর
 ফিসফাস
 জোগফল
 নাগরিক বিনোদন
 সমাধান যাত্রা
 সোলেমান হাজারী

জীবনধারা 
 ঘরে বাইরে
 পথে প্রান্তরে

সাংগীতিক 
 বাজলো ঝুমুর তারার নূপুর
 বাংলাবাউল
 গান বাক্সো
 হাউজ ভিউ
 মিউজিক ক্যাফে
 নাগরিক ক্যাফে

তথ্যসূত্র

বাংলাদেশের টেলিভিশন চ্যানেল
২০১৮-এ বাংলাদেশে প্রতিষ্ঠিত
২০১৮-এ প্রতিষ্ঠিত টেলিভিশন চ্যানেল ও স্টেশন
ঢাকার গণমাধ্যম
হার্শাদ চোপড়া

হর্ষদ চোপড়া (জন্ম: ১৭ মে ১৯৮৩) হচ্ছেন একজন ভারতীয় ধারাবাহিক অভিনেতা। তিনি হামসফরস, ধর্মপত্নী, লেফট রাইট লেফট, কিস দেশ মে হ্যায় মেরা দিল,তেরে লিয়ে, মমতা এবং আম্বের ধারার মতো ধারাবাহিকে অভিনয় করেছেন।

হর্ষদ জি টিভিতে সম্প্রচারিত ধারাবাহিক মমতায় আকাশের চরিত্রে অভিনয়ের মাধ্যমে অভিনয় জগতে অভিষেক করেন। অতঃপর তিনি লেফট রাইট লেফটে আলী চরিত্রে অভিনয় করেন, যার পরে তিনি আম্বের ধারা অভিনয় করেন। পরবর্তীতে তিনি স্টার প্লাসে সম্প্রচারিত ধারাবাহিক কিস দেশ মে হ্যায় মেরা দিলে প্রেম চরিত্রে অভিনয় করেন।

টেলিভিশন

তথ্যসূত্র

জীবিত ব্যক্তি
১৯৮৩-এ জন্ম
২১শ শতাব্দীর ভারতীয় অভিনেতা
ভারতীয় ধারাবাহিক নাটকের অভিনেতা
ভারতীয় টেলিভিশন অভিনেতা
মহারাষ্ট্রের অভিনেতা
গোন্দিয়ার ব্যক্তিত্ব
স্মুল

স্মুল হল একটি মার্কিন মোবাইল অ্যাপ উন্নয়নকারী, যেটির সদর দপ্তর মার্কিন যুক্তরাষ্ট্রের ক্যালিফোর্নিয়া রাজ্যের সান ফ্রান্সিস্কো শহরে অবস্থিত। প্রতিষ্ঠানটি আইওএস, এন্ড্রোয়েড আমাজন.কম-এর কিন্ডেল ফ্যায়ার এর জন্য সামাজিকধর্মী সঙ্গীত সৃষ্টিকারী অ্যাপলিকেশন উন্নীত করতে বিশেষজ্ঞ। 

প্রতিষ্ঠানটি ২০০৮ সালে জেফ স্মিথ এবং স্টানফোর্ড বিশ্ববিদ্যালয়-এর সহকারী অধ্যাপক জে ওয়াং দ্বারা প্রতিষ্ঠিত হয়। ওয়াং মন্তব্য করেন যে, অ্যাপটির উদ্দেশ্য হল ব্যবহারকারীদের আকর্ষণ করে আনা এবং, নিদৃষ্ট সময় পর তারা বুঝতে পারবে তারা সঙ্গীত তৈরী করছেন, 'খুব দেড়ি হয়ে গেছে — তারা ইতোমধ্যে মজা করছেন।'" ২০১১ সালের ডিসেম্বর মাসে, স্মুল তাদের প্রতিরুপ সঙ্গীতের অ্যাপ উন্নীতকরণমূলক প্রতিষ্ঠান "কুশ" কে কিনে নেয়।  ২০১৩ সালের ৩১শে জুলাই, ওয়াং স্টানফোর্ড বিশ্ববিদ্যালয়-এ পূর্ণকালীনভাবে ফিরে যাবার জন্য স্মুলে তার নিজেস্ব পদ থেকে সরে দাড়ান।

উন্নয়কারী অ্যাপ সমূহ

তথ্যসূত্র

বহিঃসংযোগ
 

পালো আল্টো, ক্যালিফোর্নিয়া ভিত্তিক প্রতিষ্ঠান
সান ফ্রান্সিসকো ভিত্তিক প্রতিষ্ঠান
২০০৮ সালে প্রতিষ্ঠিত প্রতিষ্ঠান
মার্কিন যুক্তরাষ্ট্রের ভিডিও গেইমের প্রতিষ্ঠান
ভিডিও গেইম প্রকাশকারী
ভিডিও গেইম উন্নয়নমূলক প্রতিষ্ঠান
ক্যালিফোর্নিয়া ভিত্তিক বেসরকারিভাবে প্রতিষ্ঠিত কোম্পানি
সান ফ্রান্সিস্কো ভিত্তিক কোম্পানি
২০০৮-এ প্রতিষ্ঠিত ভিডিও গেম কোম্পানি
মার্কিন যুক্তরাষ্ট্রের ভিডিও গেম কোম্পানি
ভিডিও গেম প্রকাশক
ভিডিও গেম উন্নয়ন কোম্পানি
ঘনত্ব ফাংশনাল তত্ত্ব

ঘনত্ব ফাংশনাল তত্ত্ব () হল গণনীয় কোয়ান্টাম বলবিজ্ঞানের মডেলিং প্রণালী, যেটি পদার্থবিজ্ঞান, রসায়ন এবং উপাদান বিজ্ঞানে বিভিন্ন বহু-কনা তন্ত্রের, বিশেষ করে অণু, পরমাণু এবং ঘণীভূত দশার ইলেক্ট্রন-সংক্রান্ত গঠন (মুলত গ্রাউন্ড স্টেট) অনুসন্ধানে ব্যবহার করা হয়। এই তত্ত্ব অনুসারে, বহু-ইলেক্ট্রন তন্ত্রের বিভিন্ন ধর্মগুলি ফাংশনাল (Functional), অর্থাৎ অপেক্ষকের অপেক্ষক, এক্ষেত্রে ইলেকক্ট্রনের ঘনত্বের অপেক্ষক ব্যবহার করে নির্ণয় করা যায়। এইভাবে ইলেক্ট্রনের ঘনত্বের ফাংশনাল ব্যবহার করার জন্যে ঘনত্ব কার্যকরী তত্ত্ব বা Density Functional Theory (DFT) নামটি এসেছে। ঘনত্ব কার্যকরী তত্ত্বটি ঘণীভূত-পদার্থবিজ্ঞান, গণনীয় পদার্থবিজ্ঞান এবং গণনীয় রসায়ন বিজ্ঞানে উপলব্ধ সবচেয়ে জনপ্রিয় এবং বহুমুখী প্রণালী।

১৯৭০ সাল থেকেই ঘনত্ব কার্যকরী তত্ত্বটি সলিড-স্টেট পদার্থবিজ্ঞানে পদার্থের বিভিন্ন ধর্ম গণনা করার জন্যে জনপ্রিয় হয়ে রয়েছে। তবে, তত্ত্বটিকে কয়ান্টাম রসায়নে গণনার জন্যে যথেস্ট নির্ভুল মনে করা হয়নি যতক্ষন পর্যন্ত না ১৯৯০ খ্রীস্টাব্দে বিভিন্ন অ্যাপ্রক্সিমেশন ব্যবহার করে বিনিময় এবং অনুবন্ধ মিথষ্ক্রিয়াকে ভালভাবে মডেল করে তত্ত্বটিকে ব্যাপকভাবে পরিশোধন করা হয়। প্রচলত বিভিন্ন প্রণালীসমুহ, যেমন হারটী-ফক তত্ত্ব এবং এর পরবর্তি প্রণালীসমুহ যেখানে  বিনিময় এবং অনুবন্ধ মিথষ্ক্রিয়াকে গণনা করা হয়েছে তাদের তুলনায় ঘনত্ব ফাংশনাল তত্ত্বটির গণনীয় খরচ অনেক কম।

সাম্প্রতিক কিছু উন্নতিসাধন সত্ত্বেও, এই তত্ত্বটি দ্বারা বিভিন্ন আন্তঃআণবিক মিথস্ক্রিয়াসমুহ (যেটি রাসায়নিক প্রতিক্রিয়া বোঝার জন্যে খুবই গুরুত্বপূর্ণ), বিশেষভাবে ভ্যান ডার ওয়ালস বল (বিচ্ছুরণ), চার্জ স্থানান্তর উদ্দীপনা, সার্বজনীন বিভবশক্তি তল এবং কিছু প্রবলভাবে অনুবন্ধিত তন্ত্রকে সঠিকভাবে বর্ণনা করতে; এবং অর্ধপরিবাহীতে ব্যান্ডগ্যাপ ও অতি-চুম্বকায়ন গণনা করতে এখনও সমস্যা রয়েছে। বিচ্ছুরণই প্রধান (যেমন ইনটার-অ্যাকটিং নিস্ক্রিয় গ্যাস অণু) অথবা উল্লেখযোগ্য (যেমন জৈব অণু) এমন তন্ত্রে বিচ্ছুরণের অসম্পূর্ণ বিশ্লেষন ঘনত্ব কার্যকরী তত্ত্বটির নির্ভূলতায় বিরূপ প্রভাব ফেলে। এই সমস্ত সমস্যা দূরকরার জন্যে, কার্যকরীটি রদবদল করে অথবা কোনো রাশি যুক্ত করে, ঘনত্ব কার্যকরী তত্ত্বটিতে বিভিন্ন নতুন প্রণালী বিকাশের জন্যে বর্তমানে প্রচুর রিসার্চ চলছে।

পদ্ধতির সংক্ষিপ্ত পরিদর্শন

তথ্যসূত্র

ঘনত্ব ফাংশনাল তত্ত্ব
পদার্থবিদ্যার তত্ত্ব
ইলেকট্রনিক কাঠামোভিত্তিক পদ্ধতি
নজরুল ইসলাম চৌধুরী

মোঃ নজরুল ইসলাম চৌধুরী (জন্ম: ১ ফেব্রুয়ারি ১৯৫২) হলেন বাংলাদেশের একজন রাজনীতিবিদ ও চট্টগ্রাম-১৪ এর সাবেক জাতীয় সংসদ সদস্য। তিনি ২০২৪ সালের ৭ জানুয়ারি অনুষ্ঠিত দ্বাদশ জাতীয় সংসদ নির্বাচনে সংসদ সদস্য হিসেবে টানা তৃতীয় বারের মত নির্বাচিত হন। তিনি শ্রম ও কর্মসংস্থান মন্ত্রণালয়ের সাবেক প্রতিমন্ত্রী।

প্রাথমিক জীবন

রাজনৈতিক জীবন

আরও দেখুন 
 ১০ম জাতীয় সংসদ নির্বাচন - ২০১৪;
 বাংলাদেশের জাতীয় সংসদের সদস্যদের তালিকা
 একাদশ জাতীয় সংসদ নির্বাচন
 একাদশ জাতীয় সংসদ সদস্যদের তালিকা
 দ্বাদশ জাতীয় সংসদ নির্বাচন
 দ্বাদশ জাতীয় সংসদ
 দ্বাদশ জাতীয় সংসদ সদস্যদের তালিকা
 শেখ হাসিনার পঞ্চম মন্ত্রিসভা
 বাংলাদেশের মন্ত্রিসভা

তথ্যসূত্র

বহিঃসংযোগ 
 মাননীয় সংসদ সদস্য মোঃ নজরুল ইসলাম চৌধুরী  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

১৯৫২-এ জন্ম
জীবিত ব্যক্তি
বাংলাদেশী মুসলিম
চট্টগ্রাম জেলার রাজনীতিবিদ
দশম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
দ্বাদশ জাতীয় সংসদ সদস্য
শেখ হাসিনার পঞ্চম মন্ত্রিসভার সদস্য
বাংলাদেশের মন্ত্রিসভা
শ্রম ও কর্মসংস্থান মন্ত্রণালয় (বাংলাদেশ)